
ΑΠΟΦΑΣΕΙ Σ 

Αριθ. Αριθ. 40307 ( 1 ) 

Ανάθεση έργου με σύμβαση. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6του Ν.2527/1997 «Τροποποίηση και συ¬ 


μπλήρωση διατάξεων του Ν.2190/1994 και άλλες διατά¬ 
ξεις» (206 Α'). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα», το οποίο προστέθηκε με το άρθρο 
27 του Ν.2081/1992 (159 Α'). 

γ) Του άρθρου 22 παρ.3 του Ν.2362/1995 «Περί Δημο¬ 
σίου Λογιστικού, Ελέγχου των Δαπανών του Κράτους» 
(247 Α'). 

δ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (201 Α'). 

2. Την αριθ. 111/9-6-1999 απόφαση της Επιτροπής του 
άρθρου 2 παρ.1 της 55/1998 ΠΥΣ. 

3. Την αριθ. 126/1999 γνωμοδότηση του Γ Τμήματος 
του Νομικού Συμβουλίου του Κράτους. 

4. Την ανάγκη σύνταξης λογιστικού οδηγού (υπό μορφή 
λογαριασμών Ενιαίου Γενικού Λογιστικού Σχεδίου) προς 
θέσπιση (διά Π.Δ/τος) του διπλογραφικού συστήματος 
γενικής και αναλυτικής λογιστικής κοστολόγησης για 
τους πρωτοβάθμιους ΟΤΆ, κατ’ εφαρμογή των διατάξεων 
του άρθρου 12του Ν.2526/1997 (205 Α'). 

5. Την αριθ. 8211/8-3-1999 απόφαση του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης ΛεωνίδαΤζαννή και Γεώργιο Φλωρίδη» (198 θ'). 

6. Την αριθ. 1107147/1239/00064/4-10-1996 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε 

1. Καθορίζουμε τον αριθμό των ατόμων που είναι απα¬ 
ραίτητο να τους ανατεθεί έργο με σύμβαση, σύμφωνα με 
τις παραπάνω διατάξεις και το άρθρο 681 του Αστικού 
Κώδικα, σε πέντε (5) άτομα πανεπιστημιακής εκπαίδευ¬ 
σης, με εξειδικευμένες σπουδές στη Γενική και Αναλυτική 
Λογιστική και Κοστολόγηση, με άριστη γνώση εφαρμο¬ 
γής του Ενιαίου Γενικού Λογιστικού Σχεδίου σε μηχανο- 
γραφημένο περιβάλλον και με αποδεδειγμένη εμπειρία 
λογιστικών εφαρμογών. 

Η αριθμητική κατανομή κατά ειδικότητα των ατόμων θα 
γίνει με την απόφαση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης. 

2. Το έργο που ανατίθεται στα άτομα αυτά αφορά στη 

σύνταξη λογιστικού οδηγού (υπό μορφή λογαριασμών 
Ενιαίου Γενικού Λογιστικού Σχεδίου) προς θέσπιση (διά 
Π.Δ/τος) του διπλογραφικού συστήματος γενικής και 
αναλυτικής λογιστικής κοστολόγησης για τους πρωτο¬ 
βάθμιους ΟΤΑ. 

Ειδικότερα οι συγκεκριμένες εργασίες είναι οι εξής: 

α) Συγκέντρωση των απαραίτητων στοιχείων με βάση το 
Κλαδικό Λογιστικό Σχέδιο που καθιερώνει το Π.Δ/γμα 
205/1998 και το αντίστοιχο σύστημα που ισχύει σήμερα 
στους ΟΤΑ, για την κατάρτιση του Λογιστικού Οδηγού. 

β) Σύνταξη ακολούθως του Λογιστικού αυτού οδηγού 
προσαρμοσμένου στις ειδικές ανάγκες των ΟΤΑ και πα¬ 
ράδοσή του στις αρμόδιες υπηρεσίες του Υπουργείου για 
την κατάρτιση του Π,Δ/τος για το διπλογραφικό σύστημα 
γενικής και αναλυτικής λογιστικής κοστολόγησης των 
ΟΤΑ. 

γ) Προτάσειςγιατον τρόπο υλοποίησης και εφαρμογής 
του προηγούμενου Π.Δ/τος από τους ΟΤΑ και σύνταξη 
ιδιαίτερου οδηγού με τις βασικές οδηγίες και κατευθύν¬ 
σεις για το λόγο αυτό. 

δ) Εντοπισμός και συγκέντρωση των προβλημάτων που 
θα προκόψουν και θα διαπιστωθούν κατά την πρώτη 
εφαρμογή του παραπάνω Π.Δ/τος, στο χώρο εργασίας 
των ΟΤΑ, επεξεργασία αυτών, αποτύπωση της κατάστα¬ 
σης που θα δημιουργηθεί με την εφαρμογή του νέου συ¬ 
στήματος στους ΟΤΑ και προώθηση των απαραίτητων 
προτάσεων προς το Υπουργείο για την επίλυσή τους. 

3. Το χρονικό διάστημα που απαιτείται για την ολική πα¬ 
ράδοση του προηγούμενου έργου ανέρχεται σε δώδεκα 
(12) μήνες μέσα στα έτη 1999 και 2000 και η συνολική δα¬ 
πάνη για την εκτέλεση του έργου ανέρχεται στο ποσό των 
είκοσι πέντε εκατομμυρίων δρχ. (25.000.000), συμπερι¬ 
λαμβανομένου του ΦΠΑ 18%, η οποία θα καταβάλλεται 
τμηματικά ανά μήνα, ανάλογα με την πορεία των εργα¬ 
σιών, με μέριμνα της Διεύθυνσης Οικονομικού του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης μετά από σχετική διαπίστωση και θα βαρύνει τις 
πιστώσεις του προϋπολογισμού του Υπουργείου στον 
ΚΑΕ 0871 ειδικό φορέα 07-110. 

4. Τόπος εκτέλεσης του έργου ορίζεται το Υπουργείο 
Εσωτερικών, Δημόσιας Διοίκησης και Αποκέντρωσης και 
οι ΟΤΑ σε ολόκληρη την χώρα στον τόπο εργασίας τους. 

5. Οι εργασίες αυτές, όπως αναλυτικά περιγράφονται 
στην παράγραφο 2, συντελούνται στα πλαίσια εφαρμο¬ 
γής του άρθρου 12 του Ν.2526/1997 και δεν μπορούν να 
εκτελεστούν από υπαλλήλους του Υπουργείου, δεδομέ¬ 
νου ότι στο ΥΠ.ΕΣ.Δ.Δ.Α. (πρώην Εσωτερικών) δεν υπη¬ 
ρετούν υπάλληλοι ή Ειδικοί Επιστήμονες με ανάλογα 
προσόντα, γνώσεις και προϋπηρεσία για την αντιμετώπι¬ 
ση των αναγκών αυτών. Ακόμη το έργο έχει συγκεκριμένο 
χρονικό όριο εφαρμογής στους ΟΤΑ, οι ενέργειες που 
πρέπει να γίνουν για την υλοποίησή του επείγουν και ως 
εκ τούτου αποτελούν έκτακτη ανάγκη, που είναι διάφορη 
των τακτικών υπηρεσιακών αναγκών των υπηρεσιών του 
Υπουργείου. Κατά συνέπεια είναι προφανές ότι το προα- 
ναφερόμενο αντικείμενο έργου δεν καλύπτει πάγιες ανά¬ 
γκες και δεν υποκρύπτει εξαρτημένη εργασία, αλλά συνι- 
στά εξαιρετική έκτακτη ανάγκη που θα ολοκληρωθεί σε 
δεδομένο χρονικό διάστημα. Τέλος, σημειώνεται ότι στον 
Οργανισμό του Υπουργείου προβλέπονται 520 οργανικές 
θέσεις προσωπικού και υπηρετούν μόνο 310 υπάλληλοι 
εκ των οποίων ήδη πολλοί υπηρετούν με απόσπαση σε άλ¬ 
λους φορείς. 


6. Για την εκτέλεση του έργου προκαλείται δαπάνη εί¬ 
κοσι πέντε εκατομμυρίων δραχμών (25.000.000), σε βά¬ 
ρος του προϋπολογισμού του Υπουργείου Εσωτερικών, 
Δημόσιας Διοίκησης και Αποκέντρωσης ετών 1999 και 
2000 στον ειδικό φορέα 07-110 ΚΑΕ 0871. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 6 Δεκεμβρίου 1999 

ΟΙ ΥΦΥΠΟΥΡΓΟΙ 

ΕΣΩΤ/ΚΩΝ ΔΗΜ.ΔΙΟΙΚ. & ΑΠΟΚ/ΣΗΣ ΟΙΚΟΝΟΜΙΚΩΝ 

Γ.ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

-Φ- 

Αριθ. Τ/4486 (2) 

Προϋποθέσεις χορήγησης ειδικού σήματος λειτουργίας 
σε επιχειρήσεις Συνεδριακών Κέντρων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Α.Ν. 1565/50 «περί ΕΟΤ», όπως κυρώθηκε με τον 
Ν. 1624/51, τροποποιήθηκε και συμπληρώθηκε με τα Ν.Δ 
4109/60 (ΦΕΚ 153/Α και 201/74 (ΦΕΚ 362/Α) και τους 
Ν.2160/93 (ΦΕΚ 118/Α) και 2206/94 (ΦΕΚ62/Α). 

2. Τους Α.Ν 431/37 «περί διατάξεων αφορωσών εις τον 
έλεγχον των ξενοδοχείων και την προστασίαν της πελα¬ 
τείας αυτών» και 1108/38 (ΦΕΚ 77/Α) «περί συμπληρώσε- 
ως καιτροποποιήσεωςτου Α.Ν 431/37 κ.α διατάξεις», κα¬ 
θώς και τα Διατάγματα που εκδόθηκαν κατ’ εξουσιοδότη¬ 
ση αυτών. 

3. Το Β.Δ. της 25 Νοεμ./7 Δεκ. 1937 «περί τίτλων ξενο¬ 
δοχείων», όπως ισχύει. 

4. Τον Ν. 642/77 (ΦΕΚ 200/Α) «περί τροποποιήσεως και 
συμπληρώσεως της τουριστικής νομοθεσίας», όπως τρο¬ 
ποποιήθηκε με το άρθ. 4παρ. 10 του Ν.2160/93. 

5. Το ΠΔ 884/76 (ΦΕΚ 325/Α) «περί Κανονισμού Διαρ- 
θρώσεως των Υπηρεσιών και κατάστασης του προσωπι¬ 
κού του ΕΟΤ», όπως ισχύει. 

6. Το άρθ. 29Ατου Ν. 1558/85 (ΦΕΚ 137/Α), όπως αυτό 
προσετέθη με το άρθ. 27 του Ν. 2081/92 (ΦΕΚ 154/Α) και 
αντικαταστάθηκε με το άρθ. 1 παρ. 2α του Ν. 2469/97 
(ΦΕΚ38/Α). 

7. ΤονΝ. 2160/93 (ΦΕΚ 118/Α) «περί ρυθμίσεων για τον 
Τουρισμό κ.α. διατάξεις» άρθ. 2, παρ. 3 και 8, άρθ. 3 και 
άρθ. 4. 

8. Το Π.Δ. 27/96 (ΦΕΚ 19/Α) «περί συγχώνευσης των 
Υπουργείων Τουρισμού, Βιομηχανίας - Ενέργειας - Τε¬ 
χνολογίας και Εμπορίου στο Υπουργείο Ανάπτυξης». 

9. Το Π.Δ 33/99 (ΦΕΚ 36/Α) «Διορισμός Υπουργών, Ανα¬ 
πληρωτή Υπουργού και Υφυπουργών». 

10. Την 23908/1.2.91 (ΦΕΚ 208/Β και 298/Β) Κοινή Από¬ 
φαση των Υπουργών Εθνικής Οικονομίας, Τουρισμού, και 
Περιβάλλοντος, Χωροταξίας και Δημοσίων Έργων, «περί 
καθορισμού προδιαγραφών ανέγερσης για τη δημιουρ¬ 
γία Συνεδριακών Κέντρων» 

11. Την υπ’ αριθμ. 295/22.11.99 γνώμη του Γενικού 
Γραμματέα ΕΟΤ. 

Το γεγονός ότι με την παρούσα δεν προκαλείται δαπά¬ 
νη σε βάρος του Κρατικού Προϋπολογισμού, αποφασί¬ 
ζουμε: 

1. Στα Συνεδριακά Κέντρα τα οποία σύμφωνα με τις δια¬ 
τάξεις της παρ.3του άρθ.2 του Ν.2160/93 είναι «τουριστι¬ 
κές επιχειρήσεις» εφαρμόζεται η εκάστοτε ισχύουσα του- 


« 



τ ! 

) 



I 

Ί 




* 


I 


ι 



I 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


27477 


ριστική νομοθεσία. Η λειτουργία τους θεωρείται νόμιμη 
από της χορήγησης σ’ αυτά του ειδικού σήματος λει¬ 
τουργίας του άρθ. 3παρ. 3του Ν. 2160/93. 

2. Το ειδικό σήμα χορηγείται από τον ΕΟΤ εφάπαξ, υπό 
τις ακόλουθες προϋποθέσεις: 

α) έχει εφαρμοσθεί η εγκεκριμένη από τον ΕΟΤ αρχιτε¬ 
κτονική μελέτη βάσει των τεχνικών προδιαγραφών της 
23908/91 (ΦΕΚ 208/Β/91 και 298/Β/91), και 
β) υποβληθούν τα εξής δικαιολογητικά: 
βΐ) Αίτηση του επιχειρηματία για χορήγηση του σήμα¬ 
τος και την έγκριση διακριτικού τίτλου κατ’ αναλογίαν των 
ισχυόντων προκειμένου περί διακριτικών τίτλων ξενοδο¬ 
χείων. 

β2) Υπεύθυνη δήλωση της παρ.2 του άρθ.3 του Ν. 
2160/93, σύμφωνα με το συνημμένο υπόδειγμα, το οποίο 
αποτελεί αναπόσπαστο μέρος της παρούσας. 

β3) Συμφωνητικό μίσθωσης, εφόσον η επιχείρηση 
ασκείται σε μισθωμένο ακίνητο 
β4) Πιστοποιητικό πυρασφάλειας. 
β5) Βεβαίωση της οικείας Νομαρχίας (Δ/νσης Υγιεινής) 
για την καλή λειτουργία του αποχετευτικού συστήματος 
και για το πόσιμο του νερού. 
β6) Αντίγραφο ποινικού μητρώου τύπου Β' 
β7) Αίτηση του επιχειρηματία για διορισμό υπεύθυνου 
διευθυντή. Σε περίπτωση νομικού προσώπου η αίτηση 
εκτός από τα παρακάτω δικαιολογητικά θα συνοδεύεται 
και από πρακτικό του Δ.Σ. για την υπόδειξη του προσώ¬ 
που που θα ασκεί καθήκοντα υπεύθυνου διευθυντή. Δι- 
καιολογητικά υποψήφιου διευθυντή: 

-Αντίγραφο ποινικού μητρώου 
-Πιστοποιητικό υγείας 

-Υπεύθυνη δήλωση περί αποδοχής της θέσης 
-Πτυχίο Ανώτερης ή Ανώτατης Σχολής και πιστοποιητι¬ 
κό ικανοποιητικής γνώσης δύο ξένων γλωσσών. 

β8) Αποδεικτικό φορολογικής ενημερότητας της επιχεί¬ 
ρησης και του νομίμου εκπροσώπου. 

β9) Εγκεκριμένη μελέτη περιβαλλοντικών όρων σύμφω¬ 
να με τις οικείες διατάξεις. 

βΙΟ) Εγκεκριμένη μελέτη ηχομόνωσης - ηχοπροστα¬ 
σίας και ακουστικής των αιθουσών και του πρωτοκόλλου 
μετρήσεων από ειδικευμένα συνεργεία (σύμφωνα με τον 
εν ισχύι κτιριοδομικό κανονισμό). 

βΐ 1) Παράβολα: υπέρ ΕΟΤ δρχδΟΟ (πεντακόσιες) ανά 
εγκεκριμένη θέση συνέδρου υπέρ ΤΕΑΠΠΕΡΤ δρχ. 100 
(εκατό) ανά εγκεκριμένη θέση συνέδρου. 

3. Όταν η επιχείρηση ασκείται από νομικό πρόσωπο τα 
ανωτέρω δικαιολογητικά υποβάλλονται από τον νόμιμο 
εκπρόσωπο. Επίσης υποβάλλονται τα συστατικά έγγρα¬ 
φα του νομικού προσώπου (καταστατικά με το αντίστοιχο 
ΦΕΚ, εταιρικό κλπ). 

Το σήμα στην περίπτωση αυτή εκδίδεται επ’ ονόματιτου 
νομικού προσώπου. 

4. Τα υπό στοιχ. β2, β3, β4, β5, β6, β8 και βΐ 1 δικαιολο- 
γητικά υποβάλλονται ανά πενταετία Η πρώτη πενταετία 
αρχίζει από τη χορήγηση του σήματος. Σε περίπτωση μη 
υποβολής τους, με σχετική απόφαση ΕΟΤ, αφαιρείται το 
ειδικό σήμα. 

5. Νέο σήμα χορηγείται υποχρεωτικά σε περίπτωση αλ¬ 
λαγής του επιχειρηματία και σε περίπτωση αφαίρεσης 
του προηγούμενου, εφόσον αρθεί ο λόγος για τον οποίο 
αφαιρέθηκε. Στις περιπτώσεις αυτές υποβάλλονται εκ νέ¬ 
ου όλα τα δικαιολογητικά. 


6. Διαδικασία έγκρισης τίτλου. 

α) Ο διακριτικός τίτλος εγκρίνεται με απόφαση ΕΟΤ, 
κατ’ ανάλογη εφαρμογή του από 25 Νοεμ./7Δεκ. 1937 
Β.Δ/τος. 

Ο αιτούμενος τίτλος θα συνοδεύεται από το διακριτικό 
«συνεδριακό κέντρο» με το οποίο θα υποδηλώνεται υπο¬ 
χρεωτικά το είδος της τουριστικής επιχείρησης. Σε περί¬ 
πτωση, που το συνεδριακό κέντρο βρίσκεται ή ανεγείρε- 
ται εντός ξεν/κής μονάδας, ο επιχειρηματίας μπορεί να 
χρησιμοποιεί, μετά από σχετική έγκριση του ΕΟΤ,τον τίτ¬ 
λο της ξεν/κής μονάδας, ή να ζητήσει την έγκριση νέου. 
Στην περίπτωση αυτή στα κάθε είδους έντυπα και συναλ¬ 
λαγές ο τίτλος της ξεν/κής επιχείρησης θα χρησιμοποιεί¬ 
ται παράλληλα με τον τίτλο του συνεδριακού κέντρου. 

β)Απαγορεύεται η χρησιμοποίηση τίτλου που έχει ήδη 
χορηγηθεί σε ξενοδοχείο, ή σε άλλη τουριστική επιχείρη¬ 
ση, στον ίδιο νομό (με εξαίρεση την περίπτωση που ο χο¬ 
ρηγηθείς διακριτικός τίτλος ανήκει στον ίδιο επιχειρημα¬ 
τία, δηλαδή στο ίδιο φυσικό ή νομικό πρόσωπο). 

γ) Ο τίτλος εγκρίνεται στην Ελληνική γλώσσα και σε με¬ 
τάφραση σε μια γλώσσα της επιλογής του αιτούντα. 

δ) Οι κατά τα ανωτέρω εγκρινόμενοι τίτλοι καταχωρού- 
νται σε ειδικό βιβλίο, της αρμόδιας υπηρεσίας του ΕΟΤ, 
κατά χρονολογική σειρά έγκρισης. Μετά την καταχώρη- 
ση, ο δικαιούχος αποκτά δικαιώματα αποκλειστικής κυ¬ 
ριότητας και χρήσης του τίτλου, σύμφωνα με τα αναφε- 
ρόμενα στο άρθρ. 2 του Β.Δ/τος 25 Νοεμβ/7Δεκεμβ. 1937. 

ε) Κατά τα λοιπά ισχύουν οι αναφερόμενοι στο ανωτέρω 
Β.Δ περιορισμοί. 

7. Το κατά τα ανωτέρω χορηγούμενο σήμα λειτουργίας 
καταχωρείται σε ειδικό βιβλίο, της αρμόδιας υπηρεσίας 
του ΕΟΤ, περιλαμβάνει δε τα εξής στοιχεία: Αύξοντα 
αριθμό βιβλίου καταχώρησης, Αριθμό Φορολογικού Μη¬ 
τρώου της επιχείρησης, νομική μορφή της επιχείρησης 
και πλήρη στοιχεία αυτής (επωνυμία, δ/νση, τηλέφωνο, 
φαξ κ.λ.π.), πλήρη στοιχεία της περιοχής όπου βρίσκεται 
το Σ.Κ. (Περιφέρεια, νομός, ΟΤΑ, οδός, αριθμός, Ταχ. Κ.) 
και διακριτικό τίτλο του συνεδριακού κέντρου και της 
ξεν/κής μονάδας, σε περίπτωση που αυτό βρίσκεται 
εντός ξεν/κής μονάδας. 

8. Διαδικασία χορήγησης σήματος στα λειτουργούντα 
ή ανεγειρόμενα Συνεδριακό Κέντρα: 

Τα ήδη λειτουργούντα ή υπό ανέγερση Σ.Κ υποχρεού- 
νται να υποβάλουν στον ΕΟΤ για τη χορήγηση του σήμα¬ 
τος: 

Α) Όσα έχουν ανεγερθεί σύμφωνα με εγκεκριμένη από 
τον ΕΟΤ αρχιτεκτονική μελέτη, βάσει των τεχνικών προ¬ 
διαγραφών της ΚΥΑ 23908/91 (ΦΕΚ 208/Β ) όπως διορ¬ 
θώθηκε (ΦΕΚ 298/Β) και ισχύει, εντός προθεσμίας εννέα 
(9) μηνών, θα υποβάλουν τα αναφερόμενα στην παρ. 2β 
της παρούσας απόφασης δικαιολογητικά. 

Β) Όσα έχουν ανεγερθεί χωρίς έγκριση της αρχιτεκτο¬ 
νικής μελέτης τους από τον ΕΟΤ οφείλουν να ακολουθή¬ 
σουν την εξής διαδικασία: 

α) Εντός προθεσμίας πέντε (5) μηνών από τη δημοσίευ¬ 
ση της παρούσας θα υποβάλουν: 

α.1.-Πλήρη σειρά, νομίμως χαρτοσημασμένη (σε τρία 
αντίγραφα) των αρχιτεκτονικών σχεδίων υπάρχουσας κα¬ 
τάστασης, τα οποία θα ελεγχθούν από την Δ/νση Β' Εφαρ¬ 
μογής Προγραμμάτων και Χωροταξίας, ώστε να λάβουν 
έγκριση της υπάρχουσας κατάστασης. Η ελέγχουσα υπη¬ 
ρεσία του ΕΟΤ νομιμοποιείται να επιφέρει τροποποιή¬ 
σεις, ώστε τα υφιστάμενα Σ.Κ. να καταστούν λειτουργικά 

και να εξασφαλισθεί, ότι θα διαθέτουν τους απαιτούμε- 
νους χώρους (κύριους και βοηθητικούς) έστω και με απο¬ 
κλίσεις ως προς τις τεχνικές προδιαγραφές της κατά τα 
ανωτέρω 8.Α. ΚΥΑ. Δεν είναι υποχρεωτική η τήρηση προ¬ 
διαγραφών για άτομα με ειδικές ανάγκες καθώς και του 
απαιτούμενου αριθμού χώρων υγιεινής, πλην όμως, στην 
περίπτωση αυτή, θα πρέπει να πληρούνται οι ελάχιστες 
απαιτήσεις των εκάστοτε ισχυουσών υγειονομικών διατά¬ 
ξεων για χώρους συνάθροισης κοινού. Όσον αφορά στην 
κύρια συνεδριακή αίθουσα, ο αριθμός των συνέδρων 
προκύπτει, ως το πηλίκο του καθαρού εμβαδού της δια 
του συντελεστή 1,20. Η εν λόγω αίθουσα θα πρέπει να 
έχει συνυπολογιστεί στο συντελεστή δόμησης του οικο¬ 
πέδου . Κατά τα λοιπά θα εφαρμόζονται οι οικείες προδια¬ 
γραφές του ΕΟΤ για συνεδριακά κέντρα. 

α.2.-Παράβολο υπέρ ΕΟΤ δρχ. 250 (διακόσιες πενήντα) 
ανά θέση συνέδρου. 

β) Μετά την έγκριση της υπάρχουσας κατάστασης και 
εντός προθεσμίας τεσσάρων (4) μηνών από αυτήν, οι εν¬ 
διαφερόμενοι επιχειρηματίες λειτουργούντων ή ανεγει- 
ρόμενων συνεδριακών κέντρων θα υποβάλουν όλα τα 
αναφερόμενα στην παρούσα ανωτ. παρ.2β δικαιολογητι- 
κά. Το παράβολο υπέρ ΕΟΤ στην περίπτωση αυτή θα είναι 
ίσο με δρχ 250 (διακόσιες πενήντα) ανά σύνεδρο. 

Μετά το πέρας της παραπάνω προθεσμίας, η λειτουρ¬ 
γία των Σ.Κ. χωρίς το ειδικό σήμα είναι παράνομη και δύ- 
ναται να επιβληθεί σε βάρος της επιχείρησης πρόστιμο 
μέχρι πέντε εκατομμύρια (5.000.000) δρχ., σύμφωνα με 
την διάταξη του άρθ. 4 παρ. 4α του Ν.2160/93, καθώς και 
οι λοιπές προβλεπόμενες στο ίδιο νόμο κυρώσεις. 

9. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Δεκεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΥΠΕΥΘΥΝΗ ΔΗΛΩΣΗ 

(Επέχει θέση υπεύθυνης δήλωσης του Ν.1599/1986, βά¬ 
σει παρ. 2, άρθρου 3, Ν.2160/93, ΦΕΚ118/Α/93) 

ΠΡΟΣ ΤΟΝ ΕΟΤ 

ΔΙΕΥΘΥΝΣΗ. 

Ο υπογραφόμενος (επώνυμο). 

(όνομα).του (πατρώνυμο). 

κάτοχος του δελτίου αστυνομικής ταυτότητας. 

που εκδόθηκε την.από. 

κάτοικος. 

ενεργώντας για λογαριασμό μου ως επιχειρηματίας __ 
ενεργώντας ως νόμιμος εκπρόσωπος της επιχείρησης 
με την επωνυ^ι.. 

η οποία έχει Αριθμό Φορολογικού Μητρώου. 

αρμόδια για τη φορολογία είναι η ΔΟΥ. 

Το συνεδριακό κέντρο που εκμεταλλεύομαι είναι ιδιοκτη¬ 
σίας. 

.που κατοικεί/ή έχει έδρα. 


και έχουν εφαρμοστεί πιστά τα σχέδια, όπως είναι εγκε¬ 
κριμένα στη νόμιμη οικοδομική άδεια και τα εγκεκριμένα 
από τον ΕΟΤ αρχιτεκτονικά σχέδια ή τα εγκεκριμένα σχέ¬ 
δια υπάρχουσας κατάστασης. Επίσης δηλώνω ότι δεν 
έχουν κατασκευαστεί νέοι χώροι πέραν των κατά τ' ανω¬ 
τέρω εγκεκριμένων, ούτε έχει γίνει, κατά παράβαση, αλ¬ 
λαγή χρήσης χώρων. 

/ / 

Ο/Η 

ΔΗΛ. 

-♦- 

Αριθ. 398374 (3) 

Καθορισμός ειδικοτήτων, προσόντων και αριθμού υπαλ¬ 
λήλων που θα στελεχώνουντα Γραφεία Νέων Αγροτών 
των Διευθύνσεων Αγροτικής Ανάπτυξης των Νομαρ¬ 
χιακών Αυτοδιοικήσεων ή Διαμερισμάτων της Χώρας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. του άρθρου 2, παράγραφος 4του Νόμου 2732/99 «Διε- 
παγγελματικές Οργανώσεις και ρύθμιση θεμάτων αρμο¬ 
διότητας του Υπουργείου Γεωργίας» (Α 154) με το οποίο 
προστέθηκε το άρθρο 260 στον νόμο 2520/97 (Α' 173) 

β.Των άρθρων 75,76,77,79 και 85του ν. 2683/99 «Υπαλ¬ 
ληλικός Κώδικας» (Α 19). 

γ. Του άρθρου 42 του Π.Δ/τος 402/88 «Οργανισμός 
Υπουργείου Γεωργίας» (Α 187) με τις οποίες διακρίνονται 
οι θέσεις κατά κατηγορία και κλάδους του Υπουργείου 
Γεωργίας καθώς και αντίστοιχων οργανικών διατάξεων 
των Νομαρχιακών Αυτοδιοικήσεων ή Διαμερισμάτων. 

2. Την ανάγκη καθορισμού ειδικοτήτων, προσόντων και 
αριθμού υπαλλήλων που θα στελεχώνουν τα Γραφεία Νέ¬ 
ων Αγροτών για την εύρυθμη λειτουργία τους. 

3. Τη ν υπ’ αριθ. 8211/8.3.99 απόφαση του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης «Καθορισμός αρμοδιοτήτων των Υφυ¬ 
πουργών Εσωτερικών» με την οποία καθορίστηκαν οι αρ¬ 
μοδιότητες του Υφυπουργού Εσωτερικών, Δημόσιας Δι¬ 
οίκησης και Αποκέντρωσης Λέων. Τζανή (Β' 198) 

4. Το γεγονός ότι από την έκδοση της παρούσας δεν 
προκαλείται δαπάνη εις βάρος του Κρατικού Προϋπολο¬ 
γισμού, αποφασίζουμε: 

1. Καθορίζουμε τις ειδικότητες, τα προσόντα και τον 
ελάχιστο αριθμό των υπαλλήλων που θα στελεχώνουν τα 
αυτοτελή Γραφεία Νέων Αγροτών των Διευθύνσεων 
Αγροτικής Ανάπτυξης ή άλλου παρεμφερούς τίτλου των 
Νομαρχιακών Αυτοδιοικήσεων ή Διαμερισμάτων της Χώ¬ 
ρας ως ακολούθως: 


Ειδικότητα 

Προσόντα 

Κατηγορίας 

Ελάχιστος 

Αριθμός 

Γεωπόνος 

ΠΕήΙΕ 

1 

ή και 



Διοικητικός 

ΠΕήΔΕ 

1 

ή και 



Οικονομικός 

ΠΕήΔΕ 

1 


Οι αρμοδιότητες του Γραφείου που αναφέρονται στο 



* 

νόμο είναι συντονιστικές και αποσκοπούν στην καλύτερη 
ενημέρωση και εξυπηρέτηση των νέων αγροτών, όσον 
αφορά τα δικαιώματα και τις υποχρεώσεις τους. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 2 Δεκεμβρίου 1999 

ΟΙ ΥΠΟΥΡΓΟΙ 

Υ*ΥΠ. ΕΣΟΤ/ΚΟΝ. ΔΗΜ. ΔΙΟΙΚ/ΣΗΣ & ΑΠΟΚ/ΣΗΣ ΓΕΩΡΓΙΑΣ 

Λ.ΤΖΑΝΗΣ Γ.ΑΝΩΜΕΡΙΤΗΣ 

-Φ- 

Αριθ. 48799 (4) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Επιχεί¬ 
ρηση Ανάπτυξης Νέας Χαλκηδόνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Την αριθ. 28274-25455/20-9-1995 απόφαση του Πε- 
ριφ/κού Δ/ντή Αθηνών, που αφορά τη σύσταση στο Δήμο 
Νέας Χαλκηδόνας αμιγούς δημοτικής επιχείρησης με την 
επωνυμία «Δημοτική Επιχείρηση Ανάπτυξης Νέας Χαλκη¬ 
δόνας» και δημοσιεύτηκε στο ΦΕΚ 839/5-10-1995 τ.β. 

2) Τις διατάξεις των άρθρων 277 έως 284 του Π.Δ/τος 
410/95 (ΦΕΚ Α'231) 

3) Την αριθ. 25027/84 απόφαση του Υπουργού Εσωτε¬ 
ρικών που δημοσιεύτηκε στο ΦΕΚ 244/19-4-84 τ. Β’. 

4) Τις παρ. 22,23 και 24 του άρθρου 11 του Ν. 2503/97 
(ΦΕΚ 107/30-5-97 τ-Α") 

5) Την αριθ. 44/99 απόφαση του Δημοτικού Συμβουλίου 
του Δήμου Νέας Χαλκηδόνας για τροποποίηση της συ¬ 
στατικής πράξης της αμιγούς δημοτικής επιχείρησης με 
την επωνυμία «Δημοτική Επιχείρηση Ανάπτυξης Νέας 
Χαλκηδόνας», αποφασίζουμε: 

Τροποποιούμε το άρθρο 2 της 28274 & 25455/20-9-95 
απόφασης του Περ/κού Δ/ντή Αθηνών ως εξής: 
Προστίθεται παράγραφος (θ) 
θ) Στην δυνατότητα υλοποίησης και διαχείρισης προ¬ 
γραμμάτων κοινωνικού χαρακτήρα (κοινωνική φροντίδα, 

πρόνοια, προληπτική ιατρική). 

Κατά τα λοιπά ισχύει ως έχει η 28274-25455/20-9-1995 
απόφαση του Περ/κού Διευθυντή Αθηνών. 

ΚΑΛΥΨΗ ΔΑΠΑΝΗΣ 

Απάτην απόφαση μας αυτή δενπροκαλείται δαπάνη σε 
βάρος του προϋπολογισμού του Δήμου Νέας Χαλκηδό¬ 
νας για το τρέχον οικονομικό έτος και για τα επόμενα οι¬ 
κονομικά έτη. 

Η παρούσα να δημοσιευτεί στην εφημερίδα της Κυβέρ¬ 
νησης. 

Αθήνα, 25 Νοεμβρίου 1999 
Με εντολή Γενικού Γραμματέα Περιφέρειας 
Η Διευθύντρια 
ΕΜΜ. ΠΑΝΑΓΙΩΤΟΥ 
-♦- 

Αριθ. 6305 (5) 

Τροποποίηση συστατικής πράξης της Δημοτικής Εται¬ 
ρείας Οινουσσών Ν. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Την αριθ. 60/99 απόφαση του Δημοτ. Συμβουλίου Οι- 
νουσσών. 


2. Την αριθ. 3065/30.6.99 απόφαση μας περί σύστασης 
στον Δήμο Οινουσσών της Δημοτικής Εταιρείας Οινουσ- 
σών. 

3. Την αριθ. 1483/29.10.97 απόφαση του Γεν Γραμμα¬ 
τέα Περιφέρειας Βορ.Αιγαίου περί μεταβίβασης δικαιώ¬ 
ματος υπογραφής αποφασίζουμε: 

Τροποποιούμε την αριθ.3065/30.6.99 απόφαση μας ως 
προς την παράγραφο που αναφέρεται στα μέλη του Διοι¬ 
κητικού Συμβουλίου και η οποία θα είναι η εξής: 

«Από τα μέλη του Διοικητικού Συμβουλίου 5 είναι αιρετοί 
εκπρόσωποι του Δήμου, από τους οποίους οι 4 προέρχο¬ 
νται από την πλειοψηφία και ένας προέρχεται από την μειο¬ 
ψηφία του Δημοτικού Συμβουλίου, ένας είναι ο εκπρόσω¬ 
πος του Συλλόγου Φίλοι Οινουσσών (ΣΦΟ) και ένας εκπρό¬ 
σωπος του Αναπτυξιακού Κέντρου «Οινουσσών.» 

Η απόφαση αυτή δεν προκαλεί δαπάνη στον προϋπο¬ 
λογισμό του Δήμου. 

Η απόφαση αυτή θα δημοσιευθεί στην Εφημερίδα της 
Κυβέρνησης. 

Χίος, 22 Οκτωβρίου 1999 
Με εντολή Γενικού Γ ραμματέα Περιφέρειας 
Η Διευθύντρια 
Β. ΜΠΑΛΑΣΚΑ 

-Φ- 

Αριθ. 5420+5207 (6 ) 

Τροποποίηση της συστατικής πράξης του Συνδέσμου, 
Ύδρευσης με την επωνυμία « Σύνδεσμος Ύδρευσης 
Κοινοτήτων Ανατολικής Πλευράς Επαρχίας Βισαλ- 
τίας» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 213 του Π.Δ/τος 410/1995 
όπως αντικαταστάθηκε με το άρθρο 16 παρ. 3 του Ν 
2539/1997. 

2. Την αριθ. 35683/11-11-1958 (ΦΕΚ 321/27-11-58 τ.Β’) 
απόφαση Της Νομαρχίας Σερρών περί συστάσεως Συν¬ 
δέσμου Ύδρευσης με την επωνυμία « Σύνδεσμος ύδρευ¬ 
σης Δήμων και Κοινοτήτων Περιφέρειας Βισαλτίας» όπως 
τροποποιήθηκε μεταγενέστερα με τις αριθ. ΕΣ/12005/27- 
5-1987 ( ΦΕΚ 279/9-6-87 τ. θ') και ΕΣ/4947/ 10-3-1994 
(ΦΕΚ 258/12-4-1994 τ. Β') όμοιες. 

3 . Τις αριθ. 38/1999 και 57/1999 αποφάσεις των Δ.Σ. Αχι¬ 
νού και Τραγίλου αντίστοιχα περί ανακαθορισμού της 
υποχρεωτικής ετήσιας εισφοράς των μελών του συνδέ¬ 
σμου και μετονομασίας αυτού λόγω της συνένωσης των 
Κοινοτήτων που συμμετείχαν ως μέλη στους Δήμους Αχι¬ 
νού και Τραγίλου, αποφασίζουμε: 

Τροποποιούμε την αριθ. 35683/11-11-1958 απόφαση 
της Νομαρχίας Σερρών, όπως τροποποιήθηκε μεταγενέ¬ 
στερα με τις αριθ. ΕΣ/12005/27-5-1987 και ΕΣ/4947/10-3- 
1994 όμοιες και 

1. Μετονομάζουμε το Σύνδεσμο Ύδρευσης Κοινοτήτων 
Ανατολικής Πλευράς Επαρχίας Βισαλτίας σε Σύνδεσμο 
Υδρευσης Δήμων Αχινού και Τραγίλου. 

2. Καθορίζουμε την ετήσια υποχρεωτική εισφορά που 
θα καταβάλλεται στο Σύνδεσμο από τα μέλη - Δήμους σε 
τριακόσιες (300) δρχ. το άτομο, με βάση τον πληθυσμό 
του κάθε Δήμου που προκύπτει από την επίσημη, κάθε 
φορά, απογραφή. 

3. Από τις διατάξεις της απόφασης αυτής δεν πρόκα- 

λείται καμία δαπάνη σε βάρος του προϋπολογισμού του 
Συνδέσμου. 

Κατά τα λοιπά ισχύει η αριθ. 35683/11-11-1958 απόφα¬ 
ση της Νομαρχίας Σερρών όπως τροποποιήθηκε μεταγε¬ 
νέστερα. 

Η παρούσα να δημοσιευθεί στην εφημερίδα της Κυβερ- 
νήσεως. 

Σέρρες, 3 Μάΐου 1999 
Ο Γενικός Γραμματέας Περιφέρειας 
ΧΑΡ. ΣΟΦΙΑΝΟΣ 
-♦- 

Αριθ. 7849 (7) 

Τροποποίηση Οργανισμού Εσωτερικής Υπηρεσίας του 
Δήμου Αγίου Νικολάου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 (ΦΕΚ 54 
Α) και το άρθρο 8 παρ. 5 του Ν. 2307/95 (ΦΕΚ 113 Α). 

2. Την αριθμ. 5972/13-8-98 απόφαση του Γεν. Γραμματέα 
Περιφέρειας «ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα». 

3. Την αριθμ. 2455/4-5-99απόφαση του Γεν. Γ ραμματέα με 
την οποία εγκρίθηκεοΟ.Ε.Υ. του Δήμου, Αγίου Νικολάου και 
δημοσιεύτηκε στο αριθμ. 913/25-5-99 ΦΕΚ (τεύχος Β). 

4. Την αριθμ. 420/99 απόφαση του Δημοτικού Συμβου¬ 
λίου Αγίου Νικολάου με την οποία τροποποιείται το άρ¬ 
θρο 2 του Ο.Ε.Υ. του Δήμου. 

5. Την αριθμ. 6/1999γνωμοδότηση του Υπηρεσιακού Συμ¬ 
βουλίου του άρθρου 5 του Ν. 2307/95 με την οποία γνωμο- 
δοτεί ομόφωνα υπέρ της τροποποίησης του άρθρου 2 του 
Ο.Ε.Υ. του Δήμου Αγίου Νικολάου, αποφασίζουμε: 

Εγκρίνουμε την αριθμ.. 420/1999 απόφαση του Δημοτι¬ 
κού Συμβουλίου Αγίου Νικολάου με την οποία τροποποι¬ 
είται ο Ο.Ε.Υ. του Δήμου, μόνο ως προς το άρθρο 2 ως 
ακολούθως: 

Προσθέτει: α) Μια (1) θέση στην κατηγορία Πανεπιστη¬ 
μιακής Εκπαίδευσης ΠΕ Περιβαλλοντολόγου και β) Δύο 
(2) θέσεις στην κατηγορία Δευτεροβάθμιας Εκπαίδευσης 
κλάδου ΔΕ 5 Δομικών Έργων. 

Κατά τα λοιπά ισχύει η αριθμ. 2455/4-5-99 απόφαση 
μας. Από την παρούσα απόφαση θα προκληθεί δαπάνη 
8.811.600 δρχ. η οποία θα βαρύνει τον προϋπολογισμό 
του Δήμου οίκον, έτους 1999. 

Η παρούσα να δημοσιευθεί στην εφημερίδα της Κυβερ- 
νήσεως. 

Άγιος Νικόλαος, 23 Νοεμβρίου 1999 

Με εντολή Γενικού Γραμματέα Περιφέρειας 
Η Γεν. Δ/ντρια 

ΜΑΡ. ΛΥΠΔΑΚΗ-ΙΩΑΝΝΙΔΟΥ 

-Φ- 

Αριθ. 9131 (8) 

Σύσταση Νομικού Προσώπου στο Δήμο Ρεθύμνης με την 
επωνυμία «ΔΗΜΟΤΙΚΟ ΚΕΝΤΡΟ ΠΕΡΙΒΑΛΛΟΝΤΙΚΗΣ- 
ΑΓΩΓΗΣ & ΕΝΗΜΕΡΩΣΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 ΔΚΚ. 

2. Τις διατάξεις - του Ν. 2503/97 και την 5972/98 απόφα¬ 
ση του Γ. Γ. Περιφέρειας Κρήτης. 


3. Την αριθ. 311/1999 απόφαση του Δημοτικού Συμβου¬ 
λίου 

Ρεθύμνης που έχει ληφθεί νομότυπα με την οποία αποφα- 
σίζεται η σύσταση στο Δήμο Ρεθύμνης ίδιο Νομικό Πρόσω¬ 
πο Δ.Δ. με την επωνυμία «ΔΗΜΟΤΙΚΟ ΚΕΝΤΡΟ ΠΕΡΙΒΑΛ¬ 
ΛΟΝΤΙΚΗΣ ΑΓΩΓΗΣ & ΕΝΗΜΕΡΩΣΗΣ», αποφασίζουμε: 

Α. Συνιστούμε στο Δήμο Ρεθύμνης ίδιο Νομικό Πρόσω¬ 
πο Δημοσίου Δικαίου με την επωνυμία «ΔΗΜΟΤΙΚΟ ΚΕ¬ 
ΝΤΡΟ ΠΕΡΙΒΑΛΛΟΝΤΙΚΗΣ ΑΓΩΓΗΣ & ΕΝΗΜΕΡΩΣΗΣ». 
Β. Σκοπός του Νομικού αυτού προσώπου είναι: 

1. Η συνειδητοποίηση από τους μαθητές 5-12 ετών των 
κινδύνων που αντιμετωπίζει το φυσικό και ανθρωπογενές 
περιβάλλον και της ανάγκης ουσιαστικής προστασίας σε 
μικρή και μεγάλη κλίμακα και γενικότερα σεβασμού του. 
Η συνειδητοποίηση αυτή θα προκύψει με την ενεργό πα¬ 
ρακολούθηση εκπαιδευτικών προγραμμάτων, που θα 
αναφέρονται είτε στο φυσικό περιβάλλον (θάλασσα, χεί¬ 
μαρροι, φαράγγια, σπήλαια, δάση κ,λ.π.), είτε στο αν- 
θρωπογενές (δομημένο, μνημεία, παραδοσιακές τεχνι¬ 
κές κ.λ.π.). 

2. Η ανάδειξη των ιδιαιτεροτήτων του περιβάλλοντος 
της ευρύτερης περιοχής του Κέντρου (ορεινό οικοσύ¬ 
στημα Βρύσινα, χλωρίδα, πανίδα, απειλούμενα είδη, σπή¬ 
λαια, αρχαιολογικοί χώροι, προβιομηχανική τεχνολογία, 
Βυζαντινά, Τουρκικά, Βενετσιάνικα και τοπικά παραδο¬ 
σιακά μνημεία της). 

3. Η ευαισθητοποίηση της τοπικής αλλά και της ευρύτε¬ 
ρης Κοινωνίας του Δήμου Ρεθύμνης για τους παραπάνω 
κινδύνους και η διατύπωση ολοκληρωμένων και εφαρμό¬ 
σιμων προτάσεων για την προστασία και ανάδειξη του πε¬ 
ριβάλλοντος. 

Γ. Τα μέσα που θα χρησιμοποιήσει το Κέντρο είναι: 

1. Προγράμματα που είναι συμβατά με τις ευρύτερες 
σχολικές επιδιώξεις, προσεγγίζουν την μάθηση με βιωμα¬ 
τικές διαδικασίες, είναι ευέλικτα ως προς την ηλικία, τα 
ενδιαφέροντα, το Κοινωνικό περιβάλλον και την ετοιμό¬ 
τητα των παιδιών, είναι αξιολογήσιμα και επαναλήψιμα 
και αποτελούν αξιομνημόνευτες εμπειρίες. 

2. Ομιλίες, συνέδρια, εκδόσεις βιβλίων και περιοδικών, 
απελευθερώσεις αποθεραπευμένων ζώων, συγκρότηση 
συλλογών φυσικής ιστορίας, βιβλιοθήκης και βάσης δε¬ 
δομένων με περιβαλλοντικά προγράμματα. 

3. Κάθε άλλο μέσον που κρίνεται ότι εξυπηρετεί τους 
σκοπούς του Κέντρου. 

Δ. Περιουσία αυτού είναι οι δύο αίθουσες του Δημοτι¬ 
κού Σχολείου Ρουσσοσπιτίου, οι οποίες παραχωρούνται 
μόνο κατά χρήση. 

Ε. Πόροι αυτού είναι: 

1. Η ετήσια επιχορήγηση του Δήμου, ύψους 1.000.000 
δρχ.. 

2. Επιχορήγηση και κάθε άλλη παροχή του κράτους. 

3. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

4. Κάθε άλλη νόμιμη πρόσοδος. 

ΣΤ. Το Νομικό Πρόσωπο διοικείται από πενταμελές Δι¬ 
οικητικό Συμβούλιο. Πρόεδρος είναι ο Δήμαρχος ή άλλο 
μέλος αιρετό ή μη που ορίζεται από αυτόν. Τα υπόλοιπα 
μέλη είναι: 

1. Δύο Δημοτικοί Σύμβουλοι εκ των οποίων ο ένας από 
την μειοψηφία. 

2. Δύο (2) δημότες που θα ορίζονται από το Δημοτικό 
Συμβούλιο με τους αναπληρωτές τους και που θα έχουν 
σχέση με το αντικείμενο. Η θητεία των μελών του Διοικη- 

τικού Συμβουλίου ακολουθεί τη Δημοτική περίοδο. 

Ζ. Το Νομικό πρόσωπο εκπροσωπείται ενώπιον των Δι¬ 
καστηρίων και κάθε άλλης Αρχής από τον Πρόεδρο του 
Διοικητικού Συμβουλίου και στην περίπτωση που αυτός 
απουσιάζει ή κωλύεται από τον Αντιπρόεδρο. 

Η. Από τις διατάξεις της παρούσας προκαλείται δαπάνη 
ύψους 1.000.000 δρχ. σε βάρος του πρ/σμού του Δήμου 
Ρεθύμνης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 24 Νοεμβρίου 1999 

Με εντολή Γενικού Γραμματέα Περιφέρειας 
Η Γενική Διευθύντρια 
ΜΑΡ. ΛΥΓΙΔΑΚΗ-ΙΩΑΝΝΙΔΟΥ 
-Φ- 

Αριθ. 12612 ( 9 ) 

Συμπλήρωση Οργανισμού Εσωτερικής Υπηρεσίας Δή¬ 
μου Χάλκης Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 241 και 242 του Νόμου 
1181/1981 , όπως ισχύουν σήμερα. 

2. Τις διατάξεις των Προεδρικών Διαταγμάτων 
37Α/1987 και 22/1990. 

3. Τις διατάξεις των άρθρων 7,9,11,12και18τουΝόμου 
2503/1997. 

4. Τις διατάξεις του άρθρου 1 του Νόμου 2647/1998. 

5. Τις διατάξεις του άρθρου 30 του Νόμου 2738/1999. 

6. Την αριθμ. 2362/30-4-1999 απόφαση μας, που δημο- 
σιεύθηκε στο ΦΕΚ 948/γ. Β/26-5-1999. 

7. Το αριθμ. 11582/19-10-1999 έγγραφο της Γενικής Δι¬ 
εύθυνσης της Περιφέρειας Νοτίου Αιγαίου, αποφασίζουμε: 

Συμπληρώνουμε την αριθμ. 2362/1999 απόφασή μας, 
που δημοσιεύθηκε στο ΦΕΚ 948/γ. Β/726-5-1999 και προ¬ 
σθέτουμε στο άρθρο 10 αυτής τις παρακάτω ειδικότητες: 

1. Κλάδος ΠΕΙ Δημόσιας Διοίκησης θέση μία (1). 

2. Κλάδος ΤΕ 3 Πολιτικών Δομικών Έργων θέση μία (1). 
Από τις διατάξεις αυτής της απόφασης δεν προκαλείται 

δαπάνη εις βάρος του Κρατικού Προϋπολογισμού, ούτε 
εις βάρος του οικείου Ο.Τ.Α. 

Κατά τα λοιπά ισχύει ως έχει η αριθμ. 2362/30-4-1999 
απόφαση μας. 

Ρόδος, 15 Νοεμβρίου 1999 

Ο Γενικός Γραμματέας Περιφέρειας 
ΠΑΝ. ΣΑΛΤΟΥΡΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Α) Στην απόφαση Δ4/603/14-9-99 «Ίδρυση τμημάτων ει¬ 
δίκευσης σε πρώην ΕΠΛ» που δημοσιεύθηκε στο ΦΕΚ 
1753/τ.Β7ΐ 7-9-99 γίνεται η παρακάτω διόρθωση σφάλμα- 


Νομαρχιακή Αυτοδιοίκηση Μαγνησίας 
Γραφείο Τεχνικής Επαγγελματικής Εκπαίδευσης αντί 
του εσφαλμένου: 

Τμήμα Ειδίκευσης 

Κλάδου 6 (Τεχνικών Βοηθ. Βιολ. Ιατρ. Εργαστηρίων) 
στο σωστό: 

ΕΠΛ Ν. Ιωνίας Βόλου 
Τμήμα Ειδίκευσης 

Κλάδου 6 (Τεχνικών Βοηθ. Βιολ. Ιατρ. Εργαστηρίων) 

Β) Στην απόφαση Δ4/619/17-9-99 που δημοσιεύθηκε 
στο ΦΕΚ 1831/Τ.Β/1 - 1 0-99 γίνονται οι εξής διορθώσεις: 
αντί του εσφαλμένου: 

ΘΕΜΑ: Ανάκληση της Δ4/434/1-7-99 απόφασης στο μέ¬ 
ρος που αφορά τη συγχώνευση των Γ/σίων Ελεούσας και 
Σορωνής Ρόδου. 

στο σωστό: Ανάκληση αποφάσεων συγχώνευσης και 
κατάργησης σχολικών μονάδων και αντί του εσφαλμένου: 

α) Ανακαλούμε την Δ4/513/1-7-99 (Β' 1638) απόφασή 
μας στο μέρος που αφορά τη συγχώνευση του Γυμνασί- 
ου Ελεούσας και Γυμνασίου Σορωνής Ρόδου σε Γυμνάσιο 
Σορωνής Ρόδου. 

β) Ανακαλούμε την αριθ. Δ4/471/4-8-99 απόφασή μας 
στο μέρος που αφορά την κατάργηση του 3ου Ενιαίου Λυ¬ 
κείου Εύοσμου του 2ου Γ ραφείου Δ/θμιας Εκπ/σης της Β’ 
Δ/νσης Δ.Ε. Ν.Α. Θεσσαλονίκης. 

Στο σωστό: 

γ) Ανακαλούμε την Δ4/434/1-7-99 (Β' 1483) απόφαση 
μας στο μέρος που αφορά τη συγχώνευση του Γυμνασί¬ 
ου Ελεούσας και Γ υμνασίου Σορωνής Ρόδου σε Γ υμνάσιο 
Σορωνής Ρόδου. 

δ) Ανακαλούμε την Δ4/513/4-8-99 (Β' 1638) απόφασή 
μας στο μέρος που αφορά την κατάργηση του 3ου Ενιαί¬ 
ου Λυκείου Εύοσμου του 2ου Γ ραφείου Δευτεροβάθμιας 
Εκπ/σης της Β' Διεύθυνσης Δευτεροβάθμιας Εκπαίδευ¬ 
σης Νομαρχιακής Αυτοδιοίκησης Θεσσαλονίκης. 

Γ) Στην απόφαση Δ4/749/5-11-99 «Ανάκληση κατάργη¬ 
σης Ενιαίου Λυκείου και συγχώνευση Ενιαίων Λυκείων» 
που δημοσιεύτηκε στο ΦΕΚ 2034/τ. Β 7/18-11-99 γίνονται 
οι εξής διορθώσεις: 
αντί του εσφαλμένου: 

α) Ανακαλούμε την Δ4/436/1-7-99 απόφαση μας «Κα¬ 
τάργηση σχολικών μονάδων» (Β' 1483) στο μέρος που 
αφορά την κατάργηση του 9ου Ενιαίου Λυκείου Αθηνών. 

β) Συγχωνεύουμε από το σχολικό έτος 1999-2000 το 2ο 
Ενιαίο Λύκειο Αθηνών και το 9ο Ενιαίο Λύκειο Αθηνών σε 
2ο Ενιαίο Λύκειο Αθηνών, 
στο σωστό: 

Υ) Ανακαλούμε την Δ4/436/1-7-99 απόφαση μας «Κα¬ 
τάργηση σχολικών μονάδων» (Β' 1483) στο μέρος που 

αφορά την κατάργηση του 9ου Εσπερινού Ενιαίου Λυκεί¬ 
ου Αθηνών. · 

δ) Συγχωνεύουμε από το σχολικό έτος 1999-2000 το 2ο 
εσπερινό Ενιαίο Λύκειο Αθηνών και το 9ο Εσπερινό Ενιαίο 
Λύκειο Αθηνών σε 2ο Εσπερινό Ενιαίο Λύκειο Αθηνών. 

(Από το ΥΠΕΠΘ) 

Σολωμού 51 _ΠΩΛΗΣΗΣ Φ.Ε.Κ._ 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

Πώληση Φ.Ε.Κ. 5239 762 ΠΑΤΡΑ 

Φωτοαντίγραφα παλαιών Φ.Ε.Κ. 5248141 Κορίνθου 327 - Τ.Κ. 262 23 (061) 6381 100 

Βιβλιοθήκη παλαιών Φ.Ε.Κ. 5248 188 ΙΩΑΝΝΙΝΑ 

Οδηγίες για δημοσιεύματα Α.Ε.-Ε.Π.Ε. 5248 785 Διοικητήριο Τ.Κ. 450 44 (0651) 87215 

Εγγραφή Συνδρομητών Φ.Ε.Κ. και ΚΟΜΟΤΗΝΗ 

αποστολή Φ Ε Κ 5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888 / 47 533 

ΤΙΜΗ ΦΥΛΛΩΝ ' Μέχρΐ 8 σελίδες 200 δ ΡΧ· 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ Από 8 σΕλ[δες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


(031) 423 956 
4135 228 
(061) 6381 100 
(0651) 87215 

(0531)22 858 
(041) 597449 
(0661)89 127 / 89 120 
(081) 396 223 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ,λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών &Ε.Π.Ε._ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Τ αμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από 08·00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















